KOMMISSIONENS BESLUTNING af 3. marts 1997 om ændring af listen over tredjelande, hvorfra medlemsstaterne tillader indførsel af får og geder (EØS-relevant tekst) (97/232/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande (1), senest ændret ved direktiv 96/91/EF (2), særlig artikel 3, stk. 1, og

ud fra følgende betragtninger:

Ved Rådets direktiv 91/68/EØF (3), senest ændret ved akten vedrørende Østrigs, Finlands og Sveriges tiltrædelse, er de dyresundhedsmæssige betingelser for samhandelen med får og geder inden for Fællesskabet fastsat;

ved Kommissionens beslutning 93/198/EØF (4), senest ændret ved beslutning 97/231/EF (5), er de dyresundhedsmæssige betingelser og bestemmelserne om udstedelse af sundhedscertifikat for indførsel af tamfår og -geder fastsat;

medlemsstaterne tillader kun indførsel af får og geder fra tredjelande, der står på en liste, og som er blevet godkendt til dette formål;

nogle tredjelande opfylder de krav, der gælder for opnåelse af status som officielt brucellosefri (med hensyn til B. melitensis);

indførsel af får og geder til slagtning, opfedning og avlsbrug frembyder dyresundhedsmæssige risici, der gør det berettiget at oprette særskilte lister over tredjelande;

de kompetente myndigheder i tredjelandene på listerne har bekræftet, at det skal anmeldes, hvis der foreligger mistanke om følgende sygdomme: mund- og klovesyge, kvægpest, Rift Valley Fever, pest hos små drøvtyggere, rabies, fårekopper, gedekopper, scrapie, vesikulær stomatitis, bluetongue, gedens ondartede lungesyge, brucellose (B. melitensis), kontagiøs epididymitis (B. ovis), lumpy skin disease og miltbrand;

de kompetente myndigheder i tredjelandene på listerne har forpligtet sig til inden for 24 timer at underrette Kommissionen og medlemsstaterne om forekomst af følgende sygdomme: mund- og klovesyge, kvægpest, Rift Valley Fever, pest hos små drøvtyggere, fårekopper, gedekopper, vesikulær stomatitis og bluetongue;

der kan til enhver tid foretages ændringer af disse lister for at tage hensyn til nye oplysninger eller nye situationer;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. Medlemsstaterne tillader kun indførsel af slagtefår og -geder fra tredjelande eller dele af tredjelande, der figurerer på listen i del 1 eller 2 i bilaget, og som opfylder bestemmelserne i del 1a eller 1b i bilag I til beslutning 93/198/EØF.

2. Medlemsstaterne tillader kun indførsel af får og geder til opfedning fra tredjelande eller dele af tredjelande, der figurerer på listen i del 3 i bilaget, og som opfylder bestemmelserne i del 1a i bilag II til beslutning 93/198/EØF.

3. Medlemsstaterne tillader kun indførsel af får og geder til avlsbrug fra tredjelande eller dele af tredjelande, der figurerer på listen i del 4 i bilaget, og som opfylder bestemmelserne i del 1b i bilag II til beslutning 93/198/EØF.

4. Kun de tredjelande eller dele af tredjelande, der figurerer på listen i del 5 i bilaget, anerkendes som officielt brucellosefri (med hensyn til B. melitensis).

Artikel 2

Denne beslutning finder anvendelse fra den 1. marts 1997.

Artikel 3

Denne beslutning er rettet til medlemsstaterne.

Udfærdiget i Bruxelles, den 3. marts 1997.

På Kommissionens vegne

Franz FISCHLER

Medlem af Kommissionen

(1) EFT nr. L 302 af 31. 12. 1972, s. 28.

(2) EFT nr. L 13 af 16. 1. 1997, s. 26.

(3) EFT nr. L 46 af 19. 2. 1991, s. 19.

(4) EFT nr. L 86 af 6. 4. 1993, s. 34.

(5) Se side 22 i denne Tidende.

BILAG

DEL 1 Liste over tredjelande, der har tilladelse til at benytte certifikatet i del 1a i bilag I til Kommissionens beslutning 93/198/EØF ved indførsel af får og geder til omgående slagtning

Island

Schweiz

Norge

DEL 2 Liste over tredjelande, der har tilladelse til at benytte certifikatet i del 1b i bilag I til Kommissionens beslutning 93/198/EØF ved indførsel af får og geder til omgående slagtning

>

TABELPOSITION>

DEL 3 Liste over tredjelande, der skal benytte certifikatet i del 1a i bilag II til Kommissionens beslutning 93/198/EØF ved indførsel af får og geder til opfedning

>TABELPOSITION>

DEL 4 Liste over tredjelande, der skal benytte certifikatet i del 1b i bilag II til Kommissionens beslutning 93/198/EØF ved indførsel af avlsfår og -geder

>TABELPOSITION>

DEL 5 Tredjelande eller dele af tredjelande, som opfylder de krav, der gælder for opnåelse af status som officielt brucellosefri

Grønland

Tjekkiet

Norge

Slovakiet